સોમવારે લંડનના ઑવલ મેદાન પર એલિસ્ટર કુકે રવિન્દ્ર જાડેજાની બોલિંગ ચોગ્ગો ફટકારવાની સાથે એક મોટી સિદ્ધિ મેળવી લીધી. ઈંગ્લેન્ડ તરફથી ટેસ્ટ ક્રિકેટમાં સૌથી વધુ રન બનાવનારા દિગ્ગજ ઓપનર બેટ્સમેને પોતાની પ્રથમ અને છેલ્લી ટેસ્ટમાં સેન્ચુરી ફટકારી. આ ઉપલબ્ધિ સાથે જ તે પોતાના કરિયરની પ્રથમ અને છેલ્લી ટેસ્ટમાં સેન્ચુરી ફટકારનારો ઈંગ્લેન્ડનો પ્રથમ અને દુનિયાનો પાંચમો બેટ્સમેન બની ગયો છે.